Abubakar Momoh

Abubakar Momoh ɗan siyasan Najeriya ne kuma injiniya. Shugaba Bola Ahmed Tinubu ne ya naɗa shi minista a hukumar raya Neja Delta. Ya kasance tsohon ɗan majalisar dokokin jihar Edo kuma tsohon ɗan majalisar wakilai mai wakiltar mazaɓar tarayya ta Etsako, a jihar Edo. 

 Rayuwar farko da ilimi 
Abubakar daga. Imiegba, North Ibie, Etsako East LGA of Edo State yake. Ya kammala karatunsa a jami'ar Benin inda ya karanci ilimin kimiyyar sinadarai. Ya kuma sami digiri na biyu a fannin injiniyan sinadarai daga Jami'ar Legas da kuma digiri na biyu a fannin harkokin gwamnati daga Jami'ar Ambrose Ali da ke Ekpoma.

Shi ma'aikaci ne a Cibiyar Gudanar da Harkokin Jama'a (FPA) kuma memba ne mai rijista a kungiyar Injiniya ta Najeriya da kuma Majalisar Dokokin Injiniya a Najeriya (COREN).

 Aikin siyasa 
Abubakar Momoh ya fara siyasa ne a matsayin kansila zuwa shugaban ƙaramar hukuma. A shekarar 1999-2003 ya zama ɗan majalisa a majalisar dokokin jihar Edo kafin ya je tarayya ya yi aiki a mazaɓar tarayya ta Etsako tsakanin shekarun 2003 zuwa 2007. An kuma zaɓe shi a karo na biyu a matsayin ɗan majalisar wakilai tsakanin shekarun 2011 zuwa 2015. Ya sauya sheka a shekarar 2019 ya tsaya takara a ƙarƙashin jam’iyyar Peoples Democratic Party (PDP) don neman kujerar Sanatan Edo ta Arewa amma ya faɗi zaɓe. Daga baya ya koma jam’iyyarsa ta APC. A shekarar 2023, shugaban ƙasa Bola Ahmed Tinubu ya naɗa Abubakar Momoh a matsayin ministan raya yankin Neja Delta.    

 Manazarta 

Rukuni:Rayayyun mutane